ફાર્મસીમાં પ્રવેશ માટે એ અને બી બન્ને ગ્રૂપના વિદ્યાર્થીઓને માન્ય કરાયા છે. જેથી આ વખતે બેઠકો કરતાં ત્રણ ગણા ફોર્મ ભરાયા હતા. જે વિદ્યાર્થીએ પેરા મેડિકલ માટે ફોર્મ ભર્યા છે તેઓએ ફાર્મસી માટે પણ ફોર્મ ભર્યા હોવાથી પહેલા રાઉન્ડમાં અસંખ્ય વિદ્યાર્થીને પ્રવેશ મળી શકયો નથી. આ ઉપરાંત હોમિયોપથી અને આયુર્વેદમાં પ્રવેશ ન મળે તેવા વિદ્યાર્થીઓે પણ ફાર્મસીમાં પ્રવેશ માટે પ્રયાસ કરતાં હોવાથી પહેલા રાઉન્ડમાં અનેક વિદ્યાર્થીઓ પ્રવેશ વંચિત રહ્યા છે. સૂત્રો કહે છે આયુર્વેદ-હોમિયોપથી પ્રવેશ શરૂ થાય પછી તેમાં પ્રવેશ મળે તેવા વિદ્યાર્થીઓ ફાર્મસીની બેઠકો ખાલી કરવાથી બાકીના વિદ્યાર્થીને પ્રવેશ મળી શકશે.